Kannenfeldpark
Der Kannefäldpark isch mit 8,5 ha die grössti Parkaalag in dr Schwiizer Stadt Basel; er befindet sich im Santihans-Quardier. D Parkaalag isch 1951 errichtet worde. Dr ehemoolig Friidhoof zellt zu de Kulturgüeter vom Kanton Baasel-Stadt.

Am Kannefäldblatz, wo vor em Park lit, het d BVB Haltstelle für d Dramlinie 1, 2, 6 ,8, 14, 16 und für d Buslinie 31, 36, 38 und 50.

Gschicht
S «Kannefäld», wo em Quardier si Name gee het, isch bis in s 19. Joorhundert as Ackerflechi gnützt worde. Wo mä d Stadtmuure denn gschlifft het, isch dört 1868 e Friidhof iigrichdet worde. Mä het dr sogenannti Gottesacker uf em Kannefäld 1912 zum letzte Mol erwiiteret und 1932 schliesslig ufghoobe. Vom früehnere Friidhof si näben em mächtige Iigangsportal an dr Burgfälderstross d Iifriidigsmuure, s Gärtnerhuus und e baar Dänggmööler übrig bliibe.

1951 het mä dört die grössti Baasler Parkaalaag (9,1 ha) iigrichdet mit e Hufe Böim und ere Muure zringsum. Es git dört Spiilblätz, e chliises Kaffee, e Däichli mit Betonhüügeli, wo d Kinder im Winter, wenn s Wasser abgloo isch, bruuche zum druf umefaare.

Webling
 Kannenfeldpark  uf dr Website vo dr Baasler Stadtgärtnerei

Fuessnoote

Parkaalaag z Basel